สวัสดีค่ะ หนูอายุ 19 ปี มักมีอาการปวดจี๊ดๆที่แขนบ่อยๆ บางทีเขียนหนังสืออยู่ก็ปวดจี๊ดที่แขน จนเขียนหนังสือต่อไม่ได้ค่ะ อาการแบบนี้เป็นอาการของโรคอะไรรึเปล่าคะ หรือเป็นแค่อาการปวดกล้ามเนื้อเฉยๆ
สวัสดีค่ะ อาการปวดจี๊ดๆที่แขน อาจเกิดจาก-ปลายเส้นประสาทอักเสบหรือเส้นประสาทถูกกระแทกอย่างแรง ทำให้มีอาการเจ็บจี๊ดๆตามบริเวณที่เส้นประสาทไปเลี้ยง-กล้ามเนื้อบริเวณแขนอักเสบ อาจมีจุดกดเจ็บชัดเจน-เส้นเอ็นบริเวณข้อศอกอักเสบ มักเกิดจากการใช้งานในท่าใดท่าหนึ่งซ้ำๆ เช่น การใช้ไม้กวาด ถือไม้กอล์ฟ ไม้เทนนิส-โรคผิวหนังเช่นโรคงูสวัด อาจมีปวดจี๊ดๆ และมีตุ่มน้ำขึ้นมาได้การให้ได้การวินิจฉัยที่แน่นอน ต้องอาศัยการตรจวจร่างกายบริเวณที่เจ็บร่วมด้วยค่ะ จึงจะบอกได้ แต่เบื้องต้นคิดว่าน่าจะเป็นกลุ่มกล้ามเนื้อและเส้นเอ็นอักเสบจากการใช้งานมากที่่สุดการดูแลตัวเองเบื้องต้น พักการใช้งานในท่าที่ทำให้เจ็บ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้หากปวดมาก